دانائیں ءُ شیواریں مجلسی
نبشتہ کار: ابدلستار بُگٹی
(سلیمانی گالوار)
یک زمانگ ءِ بادشاہ ات ءُ اے آئی ءِ ھیل ءُ رِد ات انت کہ مدام وتئی دربار ءِ بیگاہیں دیوان ءِ تہ ءَ یک جنجال ءُ اڑیں باوَستے بنا کت ءُ مجلس ءُ دیوان ءِ ھُدوناک بادشاہ ءِ توار، جست ءُ پولاں بے وانک بوت اَنت۔ بزاں پَشَل ئِے کت اَنت۔
بریں بریں انچیں دانائیں ءُ الکاپیں تپاس ءُ جست ئِے کت کہ دیوان ءِ سرجمیں ساڑی ئیں مردم چُپّ بوت انت ابید چَہ زانتکارے ءَ دِگرین ءِ گْور ءَ ھچ پَسّہ نہ بوت انت۔
یک بیگاہے ءَ پُریں دیوان ءِ لاپ ءَ اجبیں پولے ئِے جُست کت گڑا ھر یکے ھبکّہ ءُ بھمان ات اَنت کہ چے بِہ گْوش اوں۔ بادشاہ ءَ دربار ءِ آتکگیں مردمانی نیمگ ءَ چار ات کہ ھر کَس ءِ چَمّ اش جَھل ءَ اَنت۔ اگاں بادشاہ ءَ پول ءَ وتیگ ءَ دیم ءَ برگ ءَ ات گڑا سَرَگ اش بُن کت اَنت بزاں ھچ کَسے ءَ نہ درّائینت بس ایوکی ءَ ھمے ودار ات اَنت کہ زوت شالا بشام ھان بیات چے ءَ کہ آ مرد بادشاہ ءِ اَبرم ءَ زان ایت ءُ زوت بادشاہ ءِ ٹاؤک ءُ وڑاں پھم ءَ ایت۔
وھدے کہ اناگاہ بشام دربار ءَ پُجّ ات ءُ گْوشتگ ئِے ” من ءَ کَسے پول ءَ گْوش ایت کہ من دے(ھم) کمیں توجیلّ ءُ ھیالے درگیج آں۔”
“بِہ گْوش کہ اے بُندَریں شھر ءِ گُراگ چِکتر (چنچوک) اَنت” گڑا بادشاہ تھلیں توارے ءَ درائینت۔
چَہ بے دمانیں سوج ءُ ودار ءَ بشام ھان ءَ ولدی یے(پَسّویے) داتگ ئِے ” اے وَ پنچ دہ ھزار، پنچ سد ءُ ھشت دہ نو اَنت اَے منی بھوتار”
“تو چون تچک ءُ راست ئے؟” بادشاہ ءَ پد ءَ جُست ئِے کت۔
گڑا بشام گْوش ایت” پیسراں وتی مردماں لیکھ، منی بھوتار۔
اگاں تو بازیں گُراگاں گِندگ ءَ ئے بزاں کَسے وتی سیادھانی چارگ ءَ اِد ءَ آتکگ اَنت اگاں تو کمیں گُراگ گِندگ ءَ ئے بزاں کَسے وتی سیادھانی چارگ ءَ کجام جاہے ءَ شُت انت۔”
بادشاہ چَہ بشام ءِ سوال ءَ شات ءُ وت بے توار بوت 😅😂
دلگْوش : دانائیں توار ھمک ویل ءُ اڑاں کار دے اَنت۔